IPO
ఇన్వెట్‌ ఐపిఒలతో తగ్గుతున్న రుణభారం
న్యూఢిల్లీ, మే 11: మార్కెట్లకు వస్తున్న నాలుగు ఇన్వెట్‌ ఐపిఒల ద్వారా ఆయా సంస్థల ప్రమోటర్ల రుణ భారం రూ.13వేల కోట్లు తగ్గుతుందని వెల్లడించారు. మొదటి నాలుగు ఇన్‌ఫ్రా ఇన్వెస్ట్‌మెంట్‌ట్రస్టులు ఐపిఒలకు వస్తున్నాయి. ఈ ఏడాదిలోనే వస్తున్న ఈ నాలుగు ఐపిఒలతో ఆయా గ్రూప్‌ల రుణభారం తగ్గించుకునే కసరత్తులు చేస్తున్నాయి. ఇన్విట్‌ఫండ్‌ ఐపిఒ వల్ల నగదు అత్యవసరం అయిన సంస్థలకు నిధులు వెనువెంటనే సమకూరే అవకాశం ఉంటుందని అంచనా. ఇండియారేటింగ్స్‌ తన నివేదికలో ఇదే అంశాన్ని ఉటంకించింది. ప్రస్తుతం స్టెరిలైట్‌ పవర్‌గ్రిడ్‌ వెంచర్స్‌, ఆర్‌ఇన్‌ఫ్రా, ఐఎల్‌ఎఫ్‌ఎస్‌ ట్రాన్స్‌పోర్టేషన్‌ నెట్‌వర్క్స్‌,ఐఆర్‌బి ఇన్‌ప్రా వంటి సంస్థలు ఐపిఒలకు వస్తున్నాయి.
ఐఆర్‌బి ఇన్‌ఫ్రా ఇప్పటికే ఐదువేల కోట్ల ఐపిఒను ముగించింది. ఇన్విట్స్‌వల్ల కంపెనీల ఆస్తి అప్పుల పట్టీలను సమన్వయం చేసుకునే అవకాశం ఉంటుంది. రుణభారం తగ్గించుకునేందుకు అవకాశం ఉంటుందని,మొత్తం 13వేల కోట్ల రుణభారం తగ్గిన తర్వాతమిగిలిన 3600 కోట్ల రుణం తీర్చుకునేందుకు రీఫైనాన్స్‌ చేసుకునే అవకాశం కూడా ఉంటుందని ఇండియా రేటింగ్స్‌ తన నివేదికలో వెల్లడించింది. ఐఆర్‌బి తన రుణభారంలోని 3513 కోట్లలో 77.5శాతం తగ్గించుకోగలదని ఎక్కువగా టోల్‌ రోడ్‌ ప్రాజెక్టులే ఉన్నాయని అంచనావేసింది. ఇన్వెట్‌ట్రస్ట్‌ద్వారా ఇండియా గ్రిడ్‌ట్రస్ట్‌ తన స్టెరిలైట్‌గ్రిడ్‌సాయంతో ఇన్వెట్‌ ట్రస్ట్‌ ద్వారా ఐపిఒకు వస్తోంది. ఈ సంస్థకు రెండు నిర్వహణ ట్రాన్స్‌మిషన్‌ ఆస్తులునానయి.భోపాల్‌ లోని ధూలే ట్రాన్స్‌మిషన్‌ జబల్‌పూర్‌ట్రాన్స్‌మిషన్‌ కంపెనీలు ఈరెండూ కూడా ఐపిఒకు వచ్చేవే. ఐపిఒ తర్వాత ఇండ్‌గ్రిడ్‌లో 15-25శాతం వాటాలు కలిగి ఉంటుంది.